Document ID: 32014R0863

KOMISJONI RAKENDUSMÄÄRUS (EL) nr 863/2014,
7. august 2014,
millega muudetakse määrusi (EÜ) nr 1730/2006 ja (EÜ) nr 1138/2007 seoses söödalisandi bensoehappe (VevoVitall) loa hoidja nimega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
Äriühing Emerald Kalama Chemical BV on esitanud vastavalt määruse (EÜ) nr 1831/2003 artikli 13 lõikele 3 taotluse, milles on tehtud ettepanek muuta komisjoni määrustes (EÜ) nr 1730/2006 (2) ja (EÜ) nr 1138/2007 (3) sätestatud loa hoidja nime.
(2)
Taotleja väidab, et äriühingute Emerald Kalama Chemical BV ja DSM Nutritional Products Ltd. vahel sõlmitud kaubanduslepingu tulemusena omab viimane alates 15. aprillist 2014 söödalisandi bensoehappe turustamise õigust. Taotleja on esitanud dokumendid, mis kinnitavad tema väidet.
(3)
Kavandatav lubade tingimuste muutmine on oma olemuselt puhtalt administratiivne ega too kaasa kõnealuse söödalisandi uut hindamist. Euroopa Toiduohutusametit on kõnealusest taotlusest teavitatud.
(4)
Kõnealuse söödalisandi turustamise lubamiseks DSM Nutritional Products Ltd. nime all on vaja lubade tingimusi muuta.
(5)
Seepärast tuleks määrusi (EÜ) nr 1730/2006 ja (EÜ) nr 1138/2007 vastavalt muuta.
(6)
Kuna ohutusnõuded ei eelda käesoleva määrusega määrustesse (EÜ) nr 1730/2006 ja (EÜ) nr 1138/2007 tehtud muudatuste viivitamatut kohaldamist, on asjakohane ette näha üleminekuperiood, mille jooksul võib olemasolevad varud ära kasutada.
(7)
Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1730/2006 muutmine
Määruse (EÜ) nr 1730/2006 lisa teises veerus asendatakse sõnad „Emerald Kalama Chemical BV” sõnadega „DSM Nutritional Products Ltd.”.
Artikkel 2
Määruse (EÜ) nr 1138/2007 muutmine
Määruse (EÜ) nr 1138/2007 lisa teises veerus asendatakse sõnad „Emerald Kalama Chemical BV” sõnadega „DSM Nutritional Products Ltd.”.
Artikkel 3
Üleminekumeetmed
Kõnealuse söödalisandi olemasolevaid varusid, mis on toodetud ja märgistatud enne 28. augustit 2014 vastavalt eeskirjadele, mis kehtisid enne nimetatud kuupäeva, võib jätkuvalt turule lasta ja kasutada kuni nende ammendumiseni.
Artikkel 4
Jõustumine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. august 2014

Labels: 10
3
17
6